**Likumprojekta “Grozījumi likumā** **“Par kopīgās maģistra studiju programmas "Stratēģiskā robežu pārvaldība" īstenošanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekta anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Izglītības un zinātnes ministrijas (turpmāk - ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015. gada 29. janvārī Saeima pieņēma likumu “Par kopīgās maģistra studiju programmas "Stratēģiskā robežu pārvaldība" īstenošanu”, kura mērķis ir nodrošināt Rēzeknes Tehnoloģiju akadēmijas dalību kopīgās maģistra studiju programmas "Stratēģiskā robežu pārvaldība" (turpmāk — kopīgā studiju programma) īstenošanu Latvijā, lai sekmētu Eiropas Savienībā vienotu personas profesionālo iemaņu un prasmju pilnveidošanu stratēģiskajā robežu pārvaldībā, kas stiprina Eiropas Savienības robežu drošību. Kopīgās studiju programmas īstenošanu koordinē Eiropas Robežu un krasta apsardzes aģentūra (FRONEX), tā tiek īstenota ciešā sadarbībā ar Latvijas Valsts robežsardzi .Likuma darbības periodā kopīgo studiju programmu īsteno starptautisks konsorcijs, kurā ietilpst Nīderlandes aizsardzības akadēmija, Igaunijas Drošības Zinātņu akadēmija, Salamankas Universitāte Spānijā un Mīkola Romera Universitāte Lietuvā un Rēzeknes Tehnoloģiju akadēmija Latvijā (turpmāk – Konsorcijs). Periodā no 2015.gada, kad tika uzsākta kopīgās studiju programmas īstenošana, maģistra grādu stratēģiskajā robežu pārvaldībā ieguvušas trīs Valsts robežsardzes amatpersonas, plānots, ka 2021.gadā maģistra grādu stratēģiskajā robežu pārvaldībāiegūs vēl kopā trīs Valsts robežsardzes amatpersonas.Kopīgā studiju programma ir licencēta un akreditēta saskaņā ar Latvijā spēkā esošajiem normatīvajiem aktiem. Licence Nr. 04048-86 kopīgās maģistra studiju programmas īstenošanai izsniegta (03.06.2015.). Akreditācijas lapa Nr.107 izsniegta (05.06.2013.) Studiju virziena "Iekšējā drošība un civilā aizsardzība", kam atbilst kopīgā maģistra studiju programma, saskaņā ar Augstskolu likuma pārejas noteikumu 48. panta ceturto daļu akreditācijas termiņš ir pagarināts līdz 2024. gada 31. decembrim. Ievērojot šos nosacījumus, Rēzeknes Tehnoloģiju akadēmija līdz 2024. gada 31. decembrim veiks studiju virziena "Iekšējā drošība un civilā aizsardzība" un tam atbilstošās kopīgās maģistra studiju programmas ciklisko akreditāciju atbilstoši Ministru kabineta noteikumiem Nr. 793 "Studiju virzienu atvēršanas un akreditācijas noteikumi". Papildus Akreditācijas organizācija (NVAO) Konsorcija īstenoto kopīgo maģistra studiju programmu 2021. gada 16. februārī atkārtotiakreditēja uz 6 gadiem līdz 2027. gada 1. maijam, kas ir papildu garantija studiju programmas atbilstībai Eiropas augstākās izglītības kvalitātes standartiem.Studējot šajā maģistra programmā, Valsts robežsardzes virsniekiem ir iespēja papildināt zināšanas par Eiropā vienotām stratēģijām, plānošanu un novērtēšanu robežapsardzībā, pamattiesībām un ētiku Eiropas robežu drošības pārvaldībā, Eiropas Savienības robežu politiku un drošības jautājumiem.Likumā tiek lietots Rēzeknes Tehnoloģiju akadēmijas iepriekšējais nosaukums – Rēzeknes Augstskola. 2015. gada 10. decembrī ir pieņemts likums “Par Rēzeknes Tehnoloģiju akadēmijas Satversmi”, kas paredz augstskolas nosaukuma maiņu, attiecīgi likumprojekta 1. pantā tiek precizēts augstskolas nosaukums. Likumā “Par kopīgās maģistra studiju programmas "Stratēģiskā robežu pārvaldība" īstenošanu”  5. pantā  kopīgās studiju programmas īstenošanas termiņš ir noteikts 2021. gada 31. decembris. Ņemot vērā, ka kopīgās studiju programmas akreditācija ir pagarināta līdz 2024. gada 31. decembrim, kā arī to, ka kopīgo studiju programmu var akreditēt arī pēc 2024. gada 31. decembra, lai ik pēc 6 gadiem neveiktu izmaiņas likumā, 5. pantā tiek ietverti nosacījumi, kuriem izpildoties, kopīgās studiju programmas īstenošanas izbeigtos.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Rēzeknes Tehnoloģiju akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, studēt gribošie, Rēzeknes Tehnoloģiju akadēmijas personāls. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts ir neitrāls attiecībā uz tautsaimniecību un administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rēzeknes Tehnoloģiju akadēmija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs pārvaldes funkcijas un institucionālo struktūru. Likumprojekta izpilde neprasa jaunu institūciju izveidi, esošu institūciju likvidāciju vai reorganizāciju, neietekmēs cilvēkresursus.  |
| 3. | Cita informācija | Nav.  |

Iesniedzējs:

Izglītības un zinātnes ministre A. Muižniece

Vīza:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S. Šmīdlere

Karelova,67047982

dana.karelova@izm.gov.lv